26.6.2023
(33)
MT
Il-Ġurnal Uffiċjali tal-Unjoni Ewropea
L 160/45
Fuq il-bażi tal-informazzjoni pprovduta mill-Portugall, sitt fatturi ewlenin ikkontribwew għall-oriġini taddiffikultajiet ta’ Azores Airlines (37): (i) l-użu mnaqqas tal-kapaċità (40-50 % taħt il-blokka ta’ sigħat ta’ referenza għal kull ajruplan, bil-pjan tan-network tagħha li storikament jiddependi ħafna fuq it-traffiku staġunali u n-nuqqas ta’ titjiriet matul il-lejl), (ii) żieda fil-kostijiet tal-kumpens minħabba irregolaritajiet fl-iskeda tat-titjiriet: minn EUR 1,5 miljun fl-2015 għal EUR 4,5 miljun fl-2019, filwaqt li fl-2018 biss, il-kost tal-inġenji tal-ajru mikrija biex isolvu t-tfixkil kien ta’ aktar minn EUR 15-il miljun, (iii) il-kostijiet għoljin tal-manutenzjoni marbuta mal-flotta ta’ legat li teħtieġ manutenzjoni korrettiva qawwija fl-2019 u provvedimenti għoljin meħtieġa fl-2019), (iv) il-kostijiet żejda bl-eżekuzzjoni tas-sostituzzjoni tal-flotta (il-konsenja tard ta’ inġenju tal-ajru A321 wieħed fl-2019 wasslet għall-ħtieġa ta’ lokazzjoni ekstra, id-dewmien fit-taħriġ tal-ekwipaġġ għal flotta ġdida li wassal għal kanċellaz­ zjonijiet fl-aqwa staġun tal-2017), (v) dħul u prestazzjoni anqas minħabba r-rekwiżiti tal-OSP (il-limitazzjonijiet taliskeda għall-erba’ rotot ta’ OSP li jillimitaw l-ottimizzazzjoni tan-network, tal-flotta u tal-ekwipaġġ, it-tariffi rregolati tal-OSP li jillimitaw il-potenzjal tad-dħul, bl-erba’ rotot ta’ OSP li rriżultaw f’impatt negattiv ta’ EUR 13-il miljun fuq il-marġni ta’ EBIT fl-2019), (vi), iż-żieda fil-pressjoni li segwiet, wara l-2015, il-liberalizzazzjoni tar-rotta Ponta Delgada – Liżbona minn trasportaturi bi prezz baxx, bid-dħul minn Ryanair, u TAP li qed ittir dejjem aktar miċċentru ta’ Ponta Delgada ta’ SATA, pereżempju lejn destinazzjonijiet tal-Amerika ta’ Fuq.
2.2.3.
Effetti tal-pandemija tal-COVID-19 fuq l-operat u r-riżultati tal-benefiċjarju
(34)
L-effetti tal-pandemija tal-COVID-19 fis-setturi tal-avjazzjoni u tat-turiżmu aggravaw id-diffikultajiet ta’ SATA.
Il-pandemija wasslet għal xokk imdaqqas u fit-tul fid-domanda kkawżat prinċipalment mir-restrizzjonijiet fuq l-ivvjaġġar u l-kummerċ implimentati fil-Portugall, Stati Membri oħra u fl-Amerika ta’ Fuq biex irażżnu t-tixrid tagħha minn Marzu 2020, u li għandhom effett viżibbli fuq l-ekonomija reali tal-Azores (kif ukoll fir-Reġjun Awtonomu ta’ Madeira (38)).
(35)
Filwaqt li SATA operat 44 000 titjira fis-sentejn ta’ qabel it-tifqigħa tal-COVID-19 bejn Marzu 2018 u Frar 2020, SATA operat 34 821 titjira fil-perjodu bejn Marzu 2020 u Frar 2022, u b’hekk naqqset il-provvista tagħha b’21 %.
B’referenza għall-istess perjodi u l-impatt fuq l-operat ta’ SATA, l-għadd ta’ passiġġieri ttrasportati naqas bi 43,5 % minn 3,36 miljuni għal 1,9 miljun, is-siġġijiet disponibbli għal kull kilometru naqsu bi 43,2 % minn 5 843 miljun għal 3 326 miljun u d-dħul għal kull kilometru tal-passiġġieri naqas bi 58 % minn 4 582 miljun għal 1 928 miljun.
Bl-istess mod, l-għadd ta’ passiġġieri li telqu u waslu fl-ajrudromi operati minn SGA naqas bi 33 % minn 0,56 miljuni għal 0,38 miljuni u d-dħul operatorju naqas b’46 % (39).
(36)
F’termini ta’ dħul mitluf minn mindu faqqgħet il-pandemija tal-COVID-19, anke jekk wieħed jassumi b’mod konservattiv li d-dħul ta’ SATA kien jiżdied b’rata ta’ tkabbir ta’ 5 %, li hija anqas mir-rata ta’ tkabbir ta’ 7,8 % għal SATA Air Açores u 5,1 % għal Azores Airlines fil-perjodu bejn l-2015 u l-2019, it-tqabbil juri telf ta’ dħul li jammonta għal, rispettivament, EUR 35,3 miljun għal SATA Air Açores u EUR 180,3 miljun għal Azores Airlines.
Minkejja l-miżuri meħuda biex jitnaqqsu l-kostijiet mhux fissi jew semi-fissi, l-impatt fuq l-EBITDA ta’ SATA jista’ jiġi stmat li huwa madwar EUR 80 miljun, b’telf ta’ introjtu nett ta’ EUR 54,5 miljun f’Marzu 2020-Frar 2022 meta mqabbel ma’ Marzu 2018-Frar 2020.
(37)
Fit-30 ta’ April 2021, il-Kummissjoni approvat, skont l-Artikolu 107(2)(b) tat-TFUE, kumpens ta’ EUR 12-il miljun lil SATA Air Açores u lil Azores Airlines għad-danni diretti mġarrba minħabba r-restrizzjonijiet fuq l-ivvjaġġar li l-ARA, il-Portugall u l-awtoritajiet ta’ pajjiżi oħra ta’ destinazzjoni imponew bejn id-19 ta’ Marzu 2020 u t-30 ta’ Ġunju 2020 biex jillimitaw it-tixrid tal-pandemija tal-COVID-19 (40).
Madankollu, it-tnaqqis qawwi fid-domanda kkawżat mill-pandemija tal-COVID-19 baqa’ jippersisti wara Ġunju 2020 u l-impatt fuq id-dħul u t-telf ta’ SATA sa issa kien minn ħames sa sitt darbiet akbar mit-telf kopert mill-għajnuna ta’ kumpens għad-danni.
(37) Is-sottomissjoni tal-Portugall tat-2 ta’ Diċembru 2021, l-Anness 1 – Pjan ta’ Ristrutturar u Strateġiku ta’ SATA 2021-25, p. 9.
(38) Id-Deċiżjoni tal-Kummissjoni tat-30 ta’ April 2021 fil-każ SA.62505 (2021/N) COVID-19: Amendment of SA.56873 Direct grant scheme and loan guarantee scheme (ĠU C 195, 21.5.2021, p. 22).
(39) It-tweġiba tal-Portugall għat-talba għal informazzjoni tal-Kummissjoni ppreżentata fis-6 ta’ April 2022, p. 8-10.
(40) Id-Deċiżjoni tal-Kummissjoni tat-30 ta’ April 2021 fil-każ SA.61771 (2021/N) - COVID-19 - SATA - Compensation of damages resulting from extraordinary events (ĠU C 285, 16.7.2021, p. 7).